มีเพศสัมพันกับแฟนค่ะ แต่ใส่ถุงยางอนามัย ไม่หลั่งในค่ะ ปกติสิ้นเดือนเมนส์จะมาแต่เป็นคนที่เมนส์เลื่อนทุกเดือน ใม่เคยมาตรงสักเดือน ตอนนิ้ประจำเดือนยังใม่มา แต่ใด้รับกินยาของทางโรงพยาบาลเป็นยาแก้ไมเกรน มันเกี่ยวกันมั้ยค่ะ เมนส์เลื่อนเพราะยาตัวนี้มั้ยย? เครียดมากค่ะตอนนี้ เมนส์ไม่มา10 วันเเล้ว.😭 เครียดมาก
สวัสดีค่ะ การที่ประจำเดือนไม่มา หรือประจำเดือนเลื่อน สามารถเกิดได้จากหลายสาเหตุ เช่น การตั้งครรภ์, ภาวะเครียด, การเจ็บป่วยทางร่างกายต่างๆ, ภาวะไข่ไม่ตก, การมีถุงน้ำรังไข่หรือกลุ่มอาการของพีซีโอ, การทำงานของต่อมไทรอยด์ผิดปกติ, พยาธิสภาพที่ต่อมใต้สมอง ผลข้างเคียงของยาคุมกำเนิด เป็นต้นจากที่สอบถามเรื่องยาไมเกรน ตัวยาไม่ได้ทำให้ประจำเดือนเลื่อนนะคะ แต่หากเป็นการเจ็บป่วยทางร่างกาย เช่น ปวดไมเกรน เป็นหวัด หรือกรณีป่วยอื่นๆ อาจส่งผลให้ประจำเดือนเคลื่อนได้ค่ะจากที่เล่ามา หากสัปดาห์หน้ายังขาดประจำเดือน แนะนำให้ทดสอบการตั้งครรภ์ดูก่อนนะคะ หากไม่ตั้งครรภ์ แนะนำให้รอประจำเดือนมาก่อนนะคะหากประจำเดือนมาแล้ว และอยากให้ประจำเดือนมาตรงและสม่ำเสมอ อาจพิจารณาการรับประทานยาคุมกำเนิดแบบแผงนะคะแต่หากขาดประจำเดือนมากกว่า 3เดือน แนะนำให้ไปพบแพทย์เพื่อตรวจหาสาเหตุอีกทีนะคะ